આજના સમયમાં ભ્રષ્ટાચાર અને સત્તાના દુરૂપયોગ જેવી વાર્તા પર ફિલ્મો બનવી સૌથી વધારે પ્રાસંગિક છે. એક્શન થ્રીલર સત્યમેવ જયતે પણ આ જ કડીની એક ફિલ્મ છે. જેમાં એક આમ આદમીની વાર્તા છે જે ઘણા ગુસ્સામાં છે અને હિંસા સાથે ભ્રષ્ટાચાર વિરુદ્ધ પોતાની લડાઈ લડે છે. ફિલ્મની વાર્તા પ્રમાણમાં ઠીક છે પરંતુ તેનું પ્રદર્શન સત્યતાથી ઘણું દૂર છે. આ મસાલા ફિલ્મમાં ઘણી વાતો 70 અને 80ના દાયકાની ફિલ્મોની લાગે છે.